 Markay galeen heshiiska saddex geesoodka ahaa Ingiriiska, Talyaaniga iyo Daraawiishta ee uu hor boodayey Peztalozze oo ahaa ergey Talyaani ah, waxay awood u heleen, inay maamulaan deegaan baaxad ahaan aan yarayn oo iyaga saldanadooda ku hoos jira, inta u dhaxaysa Garacad illaa baaxadda deegaanka loo yaqaan Nugaal oo ku siman gobolka Sanaag iyo dhamaan gobolka Sool iyo gobolka Togdheer, deegaanka Hawd illaa iyo Dannood. 